|  |  |
| --- | --- |
|  | DN logo RGB 11KB |

**Pressemeddelelse fra Danmarks Naturfredningsforening**

**tirsdag d. 5. maj 2015**

Vedhæftede filer: [humlebi.jpg](https://apps.vocast.com/e10/stohub/parker/pm/545e0dfd45c361b8/0/download/3bb7bc_humlebi.jpg)



**Invitation: Skal dine børn redde humlebierne?**

**Maribo: Søndag den 17. maj inviterer Danmarks Naturfredningsforening på Lolland hele familien til at bygge bistader. Humlebiernes nye hjem kan tages med hjem i haven sammen med et diplom til børnene på, at de er "humlebi-ambassadører".**

Humlebierne er truet. De små bestøvere, der får din have og naturen til at blomstre, har brug for kærlig opmærksomhed. Derfor er alle børn og deres familier inviteret til at bygge bi-kasser sammen med Danmarks Naturfredningsforening på Lolland.

Humlebidagen finder sted i Maribo fra klokken 10:00 til 14:00 og er gratis. Undervejs i byggeriet vil Danmarks Naturfredningsforening og bi-ekspert og formand for Foreningen Bier i Danmark, Maria Gram, fortælle om humlebiernes betydning for både mennesker og naturen.

**Bliv humlebi-ambassadør**

Efter byggeriet får alle børn et diplom på, at de er ”humlebi-ambassadører”, mens hele familien får en pose med blandede blomsterfrø med hjem. Blomsterne er specielt egnet til at få besøg af humlebierne. På dagen vil der selvfølgelig være smagsprøver på honning.

**Tilmelding:** Tilmeld dig og din familie i dag på [www.dn.dk/humlebier](https://apps.vocast.com/e10/stohub/parker/pm/545e0dfd45c361b8/0/link/86aff2a054e07aae). Så beregner Danmarks Naturfredningsforening en sandwich til hver deltager.

**Sted/tid:** Humlebidagen foregår på Naturskolen ved Maribo Søndersø, Hestehavevej 8, 4930 Maribo fra klokken 10:00 til 14:00.

**Spørgsmål:** Kontakt formand for Danmarks Naturfredningsforening Lolland Ole Westerholt Jørgensen på tlf. 28 96 89 13.

**Kontaktinformation:**

Presse: Sanne Liv Lembrecht Buggeskov, journalist Danmarks Naturfredningsforening: 61 66 07 77 / sanne@dn.dk